CELEX: 42010X0717(03)
Language: lt
Date: 1279324800000
Title: Jungtinių Tautų Europos ekonomikos komisijos (JT EEK) taisyklė Nr. 93 – Vienodos nuostatos dėl: I. Priekinės apsaugos nuo palindimo įtaisų (PAPĮ) tvirtinimo – II. Transporto priemonių atsižvelgiant į patvirtinto tipo PAPĮ įrengimą tvirtinimo – III. Transporto priemonių atsižvelgiant į jų priekinę apsaugą nuo palindimo (PAP) tvirtinimo

17.7.2010   
            
            
               LT
            
            
               Europos Sąjungos oficialusis leidinys
            
            
               L 185/56
            
         Pagal tarptautinę viešąją teisę teisinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti:
   http://www.unece.org/trans/main/wp29/wp29wgs/wp29gen/wp29fdocstts.html
   Jungtinių Tautų Europos ekonomikos komisijos (JT EEK) taisyklė Nr. 93 – Vienodos nuostatos dėl:
   
               I.
            
            
               Priekinės apsaugos nuo palindimo įtaisų (PAPĮ) tvirtinimo
            
         
               II.
            
            
               Transporto priemonių atsižvelgiant į patvirtinto tipo PAPĮ įrengimą tvirtinimo
            
         
               III.
            
            
               Transporto priemonių atsižvelgiant į jų priekinę apsaugą nuo palindimo (PAP) tvirtinimo
            
         
      Įsigaliojimo data: 1994 m. vasario 27 d.
   
   TURINYS
   TAISYKLĖ
   
               1.
            
            Taikymo sritis
         
               2.
            
            Tikslas
         
               3.
            
            Apibrėžtys
         
               4.
            
            Patvirtinimo paraiška
         I dalis. –   Priekinės apsaugos nuo palindimo įtaisų (PAPĮ) patvirtinimas
   
               5.
            
            PAPĮ patvirtinimas
         
               6.
            
            PAPĮ reikalavimai
         II dalis. –   Transporto priemonės patvirtinimas atsižvelgiant į patvirtinto tipo PAPĮ įrengimą
   
               7.
            
            Patvirtinto PAPĮ įrengimo patvirtinimas
         
               8.
            
            Patvirtinto PAPĮ įrengimo reikalavimai
         III dalis. –   Transporto priemonės patvirtinimas atsižvelgiant į jos priekinę apsaugą nuo palindimo (PAP)
   
               9.
            
            Transporto priemonės su PAP patvirtinimas
         
               10.
            
            Transporto priemonės su PAP reikalavimai
         PRIEDAI
   
               1 priedas –
            
            Pranešimas dėl priekinės apsaugos nuo palindimo įtaiso (PAPĮ) tipo patvirtinimo, patvirtinimo išplėtimo, atsisakymo suteikti patvirtinimą, patvirtinimo panaikinimo arba visiško gamybos nutraukimo pagal taisyklę Nr. 93 (I dalį)
         
               2 priedas –
            
            Pranešimas dėl transporto priemonės tipo patvirtinimo atsižvelgiant į patvirtinto tipo priekinės apsaugos nuo palindimo įtaiso (PAPĮ) įrengimą, patvirtinimo išplėtimo, atsisakymo suteikti patvirtinimą, patvirtinimo panaikinimo arba visiško gamybos nutraukimo pagal taisyklę Nr. 93 (II dalį)
         
               3 priedas –
            
            Pranešimas dėl transporto priemonės patvirtinimo atsižvelgiant į jos priekinę apsaugą nuo palindimo (PAP), patvirtinimo išplėtimo, atsisakymo suteikti patvirtinimą, patvirtinimo panaikinimo arba visiško gamybos nutraukimo pagal taisyklę Nr. 93 (III dalį)
         
               4 priedas –
            
            Patvirtinimo žymenų išdėstymas
         
               5 priedas –
            
            Bandymų sąlygos ir metodika
         
               6 priedas –
            
            Gamybos atitiktis ir kitos administracinės procedūros
         1.   TAIKYMO SRITIS
   
               1.1.
            
            
               Ši taisyklė taikoma:
               
                           1.1.1.
                        
                        
                           I DALIS: PAPĮ, skirtiems įrengti N2 ir N3 kategorijų transporto priemonėse (1);
                        
                     
                           1.1.2.
                        
                        
                           II DALIS: PAPĮ, kurių tipas patvirtintas pagal šios taisyklės I dalį, įrengimui N2 ir N3
                               (1) kategorijų transporto priemonėse;
                        
                     
                           1.1.3.
                        
                        
                           III DALIS: N2 ir N3 kategorijų transporto priemonėms atsižvelgiant į jų priekinę apsaugą nuo palindimo (PAP), užtikrintą įrengiant PAPĮ, kuris nebuvo atskirai patvirtintas pagal šios taisyklės I dalį, arba kurios suprojektuotos ir (arba) įrengtos taip, kad jų sudedamąsias dalis būtų galima laikyti atitinkančiomis PAPĮ funkciją.
                        
                     
         
               1.2.
            
            
               N2 kategorijos transporto priemonės, kurių didžiausia masė neviršija 7,5 tonos, turi atitikti tik šioje taisyklėje nustatytą reikalavimą dėl 400 mm prošvaisos.
            
         
               1.3.
            
            
               Šios taisyklės reikalavimai netaikomi:
               
                           1.3.1.
                        
                        
                           N2G ir N3G (1) kategorijų visureigiams;
                        
                     
                           1.3.2.
                        
                        
                           transporto priemonėms, kurių naudojimas nesuderinamas su nuostatomis dėl priekinės apsaugos nuo palindimo.
                        
                     
         2.   PASKIRTIS
   Šios taisyklės paskirtis – užtikrinti veiksmingą M1 arba N1
       (1) kategorijų transporto priemonių priekinę apsaugą nuo palindimo po transporto priemonėmis, nurodytomis šios taisyklės 1 dalyje, susidūrus priekine dalimi.
   3.   APIBRĖŽTYS
   
               3.1.
            
            
               Šioje taisyklėje:
               3.1.1.   transporto priemonės didžiausioji masė– transporto priemonės gamintojo nurodyta techniniu požiūriu didžiausioji leidžiama masė (ši masė gali būti didesnė už nacionalinės administracijos nustatytą „didžiausiąją masę“);
               3.1.2.   transporto priemonės didžiausiasis svoris– vertikali jėga (niutonais), kurios reikia tai pačiai transporto priemonei, pakrautai iki didžiausiosios masės, išlaikyti;
               3.1.3.   nepakrauta transporto priemonė– parengta eksploatuoti transporto priemonė be keleivių ir be krovinio, bet su degalais, aušinimo skysčiu, tepalais, įrankiais ir atsarginiu ratu (jeigu juos transporto priemonės gamintojas pateikia kaip standartinę įrangą);
               3.1.4.   PAPĮ patvirtinimas– atitinkamo PAPĮ tipo patvirtinimas pagal reikalavimus, toliau nustatytus 7 dalyje;
               3.1.5.   PAPĮ tipas– PAPĮ, nesiskiriantys tokiomis esminėmis savybėmis, kaip pavidalas, matmenys, tvirtinimo būdas, medžiagos ir ženklai, toliau nurodyti 4.2 skirsnyje;
               3.1.6.   priekinė apsauga nuo palindimo (PAP)– viena iš toliau nurodytų priemonių transporto priemonės priekyje:3.1.6.1.specialus įtaisas (PAPĮ); arba3.1.6.2.kėbulas, važiuoklės dalys arba kitos sudedamosios dalys, kurias dėl jų pavidalo ir savybių galima laikyti atitinkančiomis PAPĮ funkciją;3.1.7.   transporto priemonės patvirtinimas– transporto priemonės tipo patvirtinimas:
               pagal šios taisyklės II dalį – atsižvelgiant į PAPĮ, kurio tipas patvirtintas pagal šios taisyklės I dalį, įrengimą; arba
               pagal šios taisyklės III dalį – atsižvelgiant į jos PAP;
               3.1.8.   transporto priemonės tipas– transporto priemonės, nesiskiriančios pagal šiuos esminius kriterijus:
               priekinės ašies plotis matuojant nuo labiausiai nutolusios padangų dalies neskaitant padangų išsipūtimo prie žemės;
               transporto priemonės priekinės dalies konstrukcija, matmenys, pavidalas ir medžiagos, susijusios su šios taisyklės atitinkamos dalies reikalavimais;
               transporto priemonėje įrengti PAPĮ, jeigu paraiška teikiama dėl šios taisyklės II dalies reikalavimų atitikties;
               transporto priemonės tipo didžiausioji masė.
            
         4.   PATVIRTINIMO PARAIŠKA
   
               4.1.
            
            
               Patvirtinimo pagal tam tikrą šios taisyklės dalį paraišką teikia tipo (transporto priemonės ir (arba) PAPĮ) gamintojas arba jo tinkamai įgaliotas atstovas.
            
         
               4.2.
            
            
               Pagal kiekvieną tipą prie paraiškos pridedama:
               
                           4.2.1.
                        
                        
                           trys dokumentų, kuriuose pateikiamas tipo (transporto priemonės ir (arba) PAPĮ) techninių charakteristikų aprašas, egzemplioriai, nurodant: jo matmenis, kontūrus ir sudedamąsias medžiagas, atsižvelgiant į šios taisyklės reikalavimus;
                        
                     
                           4.2.2.
                        
                        
                           jeigu pateikiamas PAPĮ tipo pavyzdys: visos jo pagrindinės sudedamosios dalys, susijusios su priekine apsauga nuo palindimo, aiškiai pažymimos nenutrinamu pareiškėjo prekės pavadinimu arba ženklu ir tipo žymeniu;
                        
                     
                           4.2.3.
                        
                        
                           už tipo patvirtinimo bandymus atsakingai techninei tarnybai kiekvienam bandymui pateikiamas patvirtintiną tipą atitinkantis įtaisas arba transporto priemonė;
                        
                     
                           4.2.4.
                        
                        
                           jeigu paraiškos teikiamos pagal šios taisyklės II ir III dalis, bandymui gali būti priimta transporto priemonė, kurioje nesumontuotos visos to tipo transporto priemonėje montuojamos sudedamosios dalys, jeigu tų dalių nebuvimas neturi neigiamos įtakos priekinei apsaugai nuo palindimo;
                        
                     
                           4.2.5.
                        
                        
                           5 priede apibrėžtų P1, P2 ir P3 taškų vietos. Jeigu paraiškos teikiamos dėl šios taisyklės I dalies reikalavimų atitikties, jos turėtų atitikti II dalies reikalavimus.
                        
                     
         
               4.3.
            
            
               Prie paraiškų dėl šios taisyklės II dalies reikalavimų atitikties pridedama:
               
                           4.3.1.
                        
                        
                           PAPĮ, kuriuos ketinama montuoti to tipo transporto priemonėse, sąrašas;
                        
                     
                           4.3.2.
                        
                        
                           kompetentingai institucijai paprašius, taip pat pateikiamas kiekvieno PAPĮ tipo patvirtinimo blankas, atitinkantis šios taisyklės 1 priede pateiktą pavyzdį.
                        
                     
         
               4.4.
            
            
               Prie paraiškų dėl šios taisyklės II ir III dalių reikalavimų atitikties pridedama informacija apie transporto priemonės tipą, kaip apibrėžta 3.1.8 skirsnyje.
            
         
               4.5.
            
            
               Kompetentinga institucija prižiūri, kad administracinės procedūros, atliekamos pagal 6 priedą, apimtų šiuos dalykus:
               
                           4.5.1.
                        
                        
                           prieš suteikiant tipo patvirtinimą atliekama patikra, ar taikomos tinkamos priemonės veiksmingai gamybos atitikties kontrolei užtikrinti,
                        
                     
                           4.5.2.
                        
                        
                           baudos už gamybos neatitiktį;
                        
                     
                           4.5.3.
                        
                        
                           tipo patvirtinimo pakeitimas arba išplėtimas;
                        
                     
                           4.5.4.
                        
                        
                           visiškas gamybos nutraukimas.
                        
                     
         I   DALIS
   
      PRIEKINĖS APSAUGOS NUO PALINDIMO ĮTAISŲ (PAPĮ) PATVIRTINIMAS
   
   5.   PAPĮ PATVIRTINIMAS
   
               5.1.
            
            
               Jeigu patvirtinti pagal šią taisyklę pateiktas PAPĮ atitinka 6 dalies reikalavimus, PAPĮ tipui suteikiamas patvirtinimas laikantis 4 priedo nuostatų.
            
         
               5.2.
            
            
               Apie PAPĮ tipo patvirtinimą, patvirtinimo išplėtimą arba atsisakymą suteikti patvirtinimą pagal šią taisyklę pranešama šią taisyklę taikančioms 1958 m. Susitarimo šalims naudojant šios taisyklės 1 priede pateikto pavyzdžio blanką.
            
         6.   PAPĮ REIKALAVIMAI
   
               6.1.
            
            
               PAPĮ turi būti tinkamas jėgų, veikiančių lygiagrečiai išilginei transporto priemonės ašiai, apkrovai išlaikyti ir atitikti tam tikrus matmenų reikalavimus. Tai įrodoma taikant šios taisyklės 5 priede nurodytą bandymo metodiką ir sąlygas.
            
         
               6.2.
            
            
               N2 kategorijos transporto priemonių PAPĮ skersinio profilio aukštis turi būti ne mažesnis kaip 100 mm, N3 kategorijos – ne mažesnis kaip 120 mm. Šoniniai skersinio kraštai negali būti užlenkti į priekį arba turėti aštrių išorinių briaunų; šio reikalavimo laikomasi, jeigu šoninių skersinio kraštai iš išorės yra suapvalinti ir jeigu jų kreivumo spindulys ne mažesnis nei 2,5 mm.
            
         
               6.3.
            
            
               Įtaisas gali būti sukonstruotas taip, kad jo padėtį priekinėje transporto priemonės dalyje būtų galima keisti. Tokiu atveju turi būti numatytas būdas tą įtaisą įtvirtinti eksploatuoti tinkamoje padėtyje taip, kad tos padėties nebūtų galima pakeista netyčia. Operatorius turi galėti pakeisti to įtaiso padėtį ne didesne kaip 40 daN jėga.
            
         
               6.4.
            
            
               Kiekvieno priekinio apsauginio įrenginio kraštiniai paviršiai turi būti iš esmės lygūs arba horizontaliai gofruoti, tačiau suapvalintos varžtų arba kniedžių galvutės virš paviršiaus gali išsikišti, bet ne daugiau kaip 10 mm.
            
         II   DALIS
   
      TRANSPORTO PRIEMONĖS PATVIRTINIMAS ATSIŽVELGIANT Į PATVIRTINTO TIPO PAPĮ ĮRENGIMĄ
   
   7.   PATVIRTINTO PAPĮ ĮRENGIMO PATVIRTINIMAS
   
               7.1.
            
            
               Jeigu patvirtinti pagal šią šios taisyklės dalį pateiktoje transporto priemonėje įrengtas patvirtintas PAPĮ ir jeigu transporto priemonė atitinka 8 dalies reikalavimus, transporto priemonės tipui suteikiamas patvirtinimas laikantis 4 priedo nuostatų.
            
         
               7.2.
            
            
               Apie transporto priemonės tipo patvirtinimą, patvirtinimo išplėtimą arba atsisakymą suteikti patvirtinimą pagal šią taisyklę pranešama šią taisyklę taikančioms 1958 m. Susitarimo šalims naudojant šios taisyklės 2 priede pateikto pavyzdžio blanką.
            
         8.   PATVIRTINTO PAPĮ ĮRENGIMO REIKALAVIMAI
   
               8.1.
            
            
               Didžiausioji transporto priemonės tipo, kuriam prašoma suteikti patvirtinimą, masė turi neviršyti kiekvieno patvirtinto PAPĮ, skirto įrengti toje transporto priemonėje, tipo patvirtinimo pranešimo blanke nurodytos vertės.
            
         
               8.2.
            
            
               Transporto priemonė, kurioje įrengtas PAPĮ, turi atitikti tam tikrus 5 priede nustatytus matmenų reikalavimus, atsižvelgiant į bandymų sąlygas ir informaciją, nurodytą 1 priede pateiktame pranešime dėl PAPĮ.
            
         
               8.3.
            
            
               PAPĮ transporto priemonėje įrengiamas taip, kad atgaline kryptimi išmatuotas horizontalus atstumas nuo labiausiai į priekį išsikišusios transporto priemonės dalies iki PAPĮ priekio neviršytų 400 mm, atėmus užregistruotą deformaciją (1 priedo 9 punktas), išmatuotą bet kuriame taške, kurį, pagal šios taisyklės I dalies nuostatas suteikiant PAPĮ tipo patvirtinimą, veikia bandymo jėgos ir nurodytą tipo patvirtinimo pranešimo blanke (žr. 1 ir 2 paveikslus).
            
         
               8.4.
            
            
               Matuojant šiuos atstumus nepaisoma transporto priemonės dalių, kurios yra aukščiau kaip 2 m virš žemės.
            
         
               8.5.
            
            
               Didžiausioji PAPĮ apatinės dalies prošvaisa, įrengus įtaisą matuojama tarp dviejų P1 taškų, turi būti ne didesnė kaip 400 mm, kaip nurodyta 5 priedo 3 dalyje. Už kiekvieno iš P1 taškų šis aukštis gali būti didesnis kaip 400 mm, jeigu apatinė dalis nėra virš plokštumos, kertančios PAPĮ apatinę dalį tiesiai po tašku P1 ir 15° kampu pasvirusios virš horizontalės (žr. 3 paveikslą).
            
         
               8.6.
            
            
               Pagal šios taisyklės I dalį PAPĮ veikiančių ir tipo patvirtinimo pranešimo blanke (1 priedo 8 punktas) užregistruotų bandymo jėgų poveikio taškų aukštis virš žemės turi būti ne didesnis kaip 445 mm, kaip nurodyta 5 priedo 3 dalyje.
            
         
               8.7.
            
            
               Didžiausioji PAPĮ apatinės dalies prošvaisa, matuojama tarp dviejų P1 taškų, turi būti ne didesnė kaip 450 mm, atsižvelgiant į tų taškų poslinkį taikant bandymo apkrovą, kaip nurodyta I dalyje.
            
         
               8.8.
            
            
               PAPĮ plotis nė vienoje vietoje negali būti didesnis už sparnų (purvasargių), dengiančių ant priekinės ašies sumontuotus ratus, plotį, ir nė vienoje pusėje negali būti daugiau kaip 100 mm mažesnis už priekinės ašies ilgį, matuojamą tarp labiausiai nutolusių padangų vietų, neskaitant padangų išsipūtimo prie žemės (žr. 1 paveikslą), arba daugiau kaip 200 mm mažesnis abiejose pusėse, matuojant tarp labiausiai nutolusių laiptelių į vairuotojo kabiną vietų.
            
         III   DALIS
   
      TRANSPORTO PRIEMONĖS PATVIRTINIMAS ATSIŽVELGIANT Į JOS PRIEKINĘ APSAUGĄ NUO PALINDIMO (PAP)
   
   9.   TRANSPORTO PRIEMONĖS SU PAP PATVIRTINIMAS
   
               9.1.
            
            
               Jeigu patvirtinti pagal šią taisyklę pateiktoje transporto priemonėje įrengta PAP, atitinkanti 10 dalies reikalavimus, tam transporto priemonių tipui suteikiamas patvirtinimas laikantis 4 priedo nuostatų.
            
         
               9.2.
            
            
               Apie transporto priemonės tipo patvirtinimą, patvirtinimo išplėtimą arba atsisakymą suteikti patvirtinimą pagal šią taisyklę pranešama šią taisyklę taikančioms 1958 m. Susitarimo šalims naudojant šios taisyklės 3 priede pateikto pavyzdžio blanką.
            
         10.   TRANSPORTO PRIEMONĖS SU PAP REIKALAVIMAI
   
               10.1.
            
            
               N2 arba N3 kategorijos transporto priemonė laikoma atitinkančia 2 dalyje nustatytą sąlygą, jeigu toje transporto priemonėje įrengtas PAPĮ, kuris nebuvo atskirai patvirtintas pagal šios taisyklės I dalį, arba jeigu jos priekis suprojektuotas ir (arba) įrengtas taip, kad, atsižvelgiant į jo pavidalą ir savybes, jo sudedamąsias dalis galima laikyti pakeičiančiomis priekinės apsaugos nuo palindimo įtaisą. Sudedamosios dalys, kurių kompleksinis veikimas atitinka toliau išdėstytus reikalavimus, laikomos priekinės apsaugos nuo palindimo įtaisu.
            
         
               10.2.
            
            
               PAP turi būti tinkama jėgų, veikiančių lygiagrečiai išilginei transporto priemonės ašiai, apkrovai išlaikyti. Be to, PAP turi atitikti tam tikrus matmenų reikalavimus. Tai įrodoma taikant šios taisyklės 5 priede nurodytą bandymo metodiką ir sąlygas.
            
         
               10.3.
            
            
               Jeigu paraiška teikiama pagal III dalį, N2 kategorijos transporto priemonių PAPĮ skersinio (atskirai nepatvirtinto pagal I dalį) profilio aukštis turi būti ne mažesnis kaip 100 mm, N3 kategorijos – ne mažesnis kaip 120 mm.
            
         
               10.4.
            
            
               Įtaisas gali būti sukonstruotas taip, kad jo padėtį priekinėje transporto priemonės dalyje būtų galima keisti. Tokiu atveju turi būti numatytas būdas tą įtaisą įtvirtinti eksploatuoti tinkamoje padėtyje taip, kad tos padėties nebūtų galima pakeista netyčia. Operatorius turi galėti pakeisti to įtaiso padėtį ne didesne kaip 40 daN jėga.
            
         
               10.5.
            
            
               PAP turi būti pakankamai stipri: po bandymo jėgos (nurodytos šiame priede) poveikio atgaline kryptimi išmatuotas horizontalus atstumas nuo labiausiai į priekį išsikišusios transporto priemonės dalies iki transporto priemonės paviršiaus, į kurį smūgiuojama tvokle, neviršytų 400 mm.
            
         
               10.6.
            
            
               Matuojant šiuos atstumus nepaisoma transporto priemonės dalių, kurios yra aukščiau kaip 2 m virš žemės.
            
         
               10.7.
            
            
               Didžiausioji PAP apatinės dalies prošvaisa, matuojama tarp dviejų P1 taškų, turi būti ne didesnė kaip 400 mm, kaip nurodyta 5 priedo 2 dalyje. Už kiekvieno iš P1 taškų šis aukštis gali būti didesnis kaip 400 mm, jeigu apatinė dalis nėra virš plokštumos, kertančios PAP apatinę dalį tiesiai po tašku P1 ir 15° kampu pasvirusios virš horizontalės (žr. 3 paveikslą).
            
         
               10.8.
            
            
               Didžiausioji PAP apatinės dalies prošvaisa, matuojama tarp dviejų P1 taškų, turi būti ne didesnė kaip 450 mm, atsižvelgiant į tų taškų poslinkį taikant bandymo apkrovą.
            
         
               10.9.
            
            
               PAP plotis nė vienoje vietoje negali būti didesnis už sparnų (purvasargių), dengiančių ant priekinės ašies sumontuotus ratus, plotį, ir nė vienoje pusėje negali būti daugiau kaip 100 mm mažesnis už priekinės ašies ilgį, matuojamą tarp labiausiai nutolusių padangų vietų, neskaitant padangų išsipūtimo prie žemės (žr. 1 paveikslą), arba daugiau kaip 200 mm mažesnis abiejose pusėse, matuojant tarp labiausiai nutolusių laiptelių į vairuotojo kabiną vietų.
            
         
      1   pav.
   
   
      
   
      2   pav.
   
   
      
   
      3   pav.
   
   
      
   
      (1)  Žr. Suvestinę rezoliuciją dėl transporto priemonių konstrukcijos (R.E.3, 7 priedas) (TRANS/SC1/WP29/78/Amend.3).
   
      1 PRIEDAS
      
         PRANEŠIMAS
      
      (Didžiausias leidžiamas formatas: A4 (210 × 297 mm))
      
         
      
         
   
   
      2 PRIEDAS
      
         PRANEŠIMAS
      
      (Didžiausias leidžiamas formatas: A4 (210 × 297 mm))
      
         
   
   
      3 PRIEDAS
      
         PRANEŠIMAS
      
      (Didžiausias leidžiamas formatas: A4 (210 × 297 mm))
      
         
   
   
      4 PRIEDAS
      
         PATVIRTINIMO ŽYMENŲ IŠDĖSTYMAS
      
      1.   PATVIRTINIMO NUMERIS
      
                  1.1.
               
               
                  Kiekvienam patvirtintam tipui suteikiamas patvirtinimo numeris. Du pirmieji jo skaitmenys (šiuo metu 00) nurodo pakeitimų, apimančių naujausius svarbesnius techninius taisyklės pakeitimus, galiojančius suteikiant patvirtinimą, serijas. Ta pati susitariančioji šalis to paties numerio negali priskirti kitam tipui.
               
            
                  1.2.
               
               
                  Apie tipo patvirtinimą, patvirtinimo išplėtimą arba atsisakymą suteikti patvirtinimą pagal šią taisyklę pranešama šią taisyklę taikančioms 1958 m. Susitarimo šalims naudojant šios taisyklės 1, 2 arba 3 priede pateikto pavyzdžio blanką.
               
            
                  1.3.
               
               
                  Ant kiekvieno serijinio gaminio, atitinkančio pagal šią taisyklę patvirtintą tipą, aiškiai ir, jeigu tai įtaisas, tokioje vietoje, kurią, įtaisą sumontavus, būtų galima lengvai pasiekti ir kuri nurodoma patvirtinimo formoje, užrašomas tarptautinis patvirtinimo žymuo, sudarytas iš:
                  
                              1.3.1.
                           
                           
                              apskritimo, kurio viduje įrašyta raidė E, o po jos – patvirtinimą suteikusios šalies skiriamasis numeris (1);
                           
                        
                              1.3.2.
                           
                           
                              1.3.1 skirsnyje nurodyto apskritimo dešinėje įrašyto šios taisyklės numerio, po jo įrašytos raidės R, brūkšnelio ir patvirtinimo numerio;
                           
                        
                              1.3.3.
                           
                           
                              papildomo, vertikalia linija nuo šios taisyklės numerio atskirto simbolio, sudaryto iš romėniško (-ų) skaitmens (-ų), nurodančio (-ų) šios taisyklės dalį, pagal kurią įtaisas arba transporto priemonė buvo patvirtinti.
                           
                        
            
                  1.4.
               
               
                  Jeigu transporto priemonė atitinka transporto priemonių tipą, patvirtintą pagal vieną arba daugiau prie Susitarimo pridėtų taisyklių, pagal šią taisyklę patvirtinimą suteikusioje šalyje 1.3.1 skirsnyje nurodyto ženklo pakartotinai teikti nebūtina; tokiu atveju taisyklės numeris ir pagal visas taisykles, pagal kurias buvo suteikti patvirtinimai, suteikti patvirtinimo numeriai bei papildomi simboliai šalyje, pagal šią taisyklę suteikusioje patvirtinimą, surašomi į statmenus stulpelius dešinėje nuo šio priedo 1.3.1 skirsnyje nurodyto ženklo.
               
            
                  1.5.
               
               
                  Patvirtinimo žymuo turi būti lengvai įskaitomas ir nenutrinamas.
               
            2.   PATVIRTINIMO ŽYMENŲ IŠDĖSTYMAS
      2.1.   A pavyzdys
      
         
      
                  2.1.1.
               
               
                  Toks ant transporto priemonės pritvirtintas patvirtinimo žymuo rodo, kad atitinkamas transporto priemonės tipas, atsižvelgiant į priekinę apsaugą nuo palindimo susidūrus, patvirtintas Jungtinėje Karalystėje (E11) pagal Taisyklės Nr. 93 II dalį (patvirtinto tipo priekinės apsaugos nuo palindimo įtaiso (PAPĮ) įrengimas), patvirtinimo numeris – 002439. Pirmieji du patvirtinimo numerio skaitmenys rodo, kad patvirtinimas suteiktas pagal Taisyklės Nr. 93 II dalies pradinės versijos reikalavimus.
               
            2.2.   B pavyzdys
      
         
      
                  2.2.1.
               
               
                  Toks ant transporto priemonės pritvirtintas patvirtinimo žymuo rodo, kad atitinkamas transporto priemonių tipas patvirtintas Jungtinėje Karalystėje (E 11) pagal Taisyklės Nr. 93 II dalį ir Taisyklę Nr. 31 (2). Patvirtinimo numeriai rodo, kad tą dieną, kai buvo suteikti atitinkami patvirtinimai, galiojo Taisyklės Nr. 93 pradinė versija ir Taisyklė Nr. 31 su 02 serijos pakeitimais.
               
            
         (1)  1 – Vokietija, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekija, 9 – Ispanija, 10 – Jugoslavija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 (nenaudojama), 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusijos Federacija, 23 – Graikija, 24, 25 (nenaudojama), 26 – Slovėnija ir 27 – Slovakija. Tolesni numeriai kitoms šalims skiriami chronologine tvarka, kuria jos ratifikuoja arba prisijungia prie Susitarimo dėl variklinių transporto priemonių įrangos ir dalių patvirtinimo pripažinimo; apie tokiu būdu paskirtus numerius susitariančiosioms šalims praneša Jungtinių Tautų Generalinis Sekretorius.
      
         (2)  Šis numeris pateiktas tik kaip pavyzdys.
   
   
      5 PRIEDAS
      
         BANDYMŲ SĄLYGOS IR METODIKA
      
      1.   PAPĮ BANDYMŲ SĄLYGOS
      
                  1.1.
               
               
                  Gamintoju prašymu bandymas gali būti atliekamas:
                  
                              1.1.1.
                           
                           
                              naudojant to tipo, kuriam skirtas PAPĮ, transporto priemonę; tokiu atveju laikomasi 2 dalyje nustatytų sąlygų; arba
                           
                        
                              1.1.2.
                           
                           
                              naudojant to tipo, kuriam skirtas PAPĮ, transporto priemonės važiuoklės dalį; ši dalis turi atitikti susijusį (-ius) transporto priemonės tipą (-us); arba
                           
                        
                              1.1.3.
                           
                           
                              naudojant standųjį bandymo stendą.
                           
                        
            
                  1.2.
               
               
                  Tais atvejais, kai taikomi 1.1.2 ir 1.1.3 skirsniai, dalys, naudojamos PAPĮ su transporto priemonės važiuoklės dalimi arba su standžiuoju bandymo stendu sujungti, turi būti lygiavertės dalims, naudojamoms PAPĮ pritvirtinti, kai jis įrengiamas transporto priemonėje.
               
            
                  1.3.
               
               
                  Gamintojo prašymu ir gavus techninės tarnybos sutikimą, 3 dalyje aprašytą bandymų metodiką galima pakeisti skaičiavimais arba kitokiu metodu, jeigu įrodomas jo lygiavertiškumas.
               
            2.   TRANSPORTO PRIEMONIŲ BANDYMŲ SĄLYGOS
      
                  2.1.
               
               
                  Jeigu būtina užtikrinti toliau 3.1 skirsnyje nustatytas bandymo jėgas, transporto priemonė gali būti pritvirtinama, kad neriedėtų, bet kokiu transporto priemonės gamintojo nurodytu būdu.
               
            
                  2.2.
               
               
                  Matmenys matuojami esant tokiai transporto priemonės padėčiai, kai:
                  
                              2.2.1.
                           
                           
                              transporto priemonė yra nepakrauta;
                           
                        
                              2.2.2.
                           
                           
                              transporto priemonė yra pastatyta ant horizontalaus, plokščio, standaus ir lygaus paviršiaus;
                           
                        
                              2.2.3.
                           
                           
                              priekiniai ratai atsukti tiesiai į priekį;
                           
                        
                              2.2.4.
                           
                           
                              padangų vidaus slėgis yra toks, kokį rekomendavo transporto priemonės gamintojas.
                           
                        
                              2.2.5.
                           
                           
                              transporto priemonės su hidropneumatine, hidrauline arba pneumatine pakaba arba automatiniu lygio reguliavimo pagal apkrovą įtaisu turi būti bandomos įprastomis gamintojo nurodytomis tos pakabos arba įtaiso veikimo sąlygomis.
                           
                        
            3.   BANDYMŲ METODIKA
      
                  3.1.
               
               
                  Taškai P1 parenkami ne toliau kaip 200 mm nuo išilginių plokštumų, liečiančių labiausiai nutolusius ant priekinės ašies sumontuotų padangų taškus, nepaisant padangų išsipūtimo prie žemės; taškai P2 turi būti simetriški transporto priemonės vidurio išilginei plokštumai ir vienas nuo kito turi būti nutolę 700–1 200 mm atstumu (imtinai). Tikslias vietas nurodo gamintojas.
               
            
                  3.2.
               
               
                  Taškų P1 ir P2 aukštį virš žemės nustato transporto priemonės gamintojas tarp linijų, ribojančių įtaiso priekinę pusę. Tačiau aukštis turi būti ne didesnis kaip 445 mm, kai transporto priemonė nepakrauta. P3 parenkamas transporto priemonės vertikalioje išilginėje vidurio plokštumoje (žr. šios taisyklės 1 paveikslą).
               
            
                  3.3.
               
               
                  Atskirais bandymais toliau nustatytomis bandymo jėgomis veikiamas kiekvienas bandymo taškas, naudojant tą pačią transporto priemonę arba įtaisą arba, gamintojui ir (arba) atstovui paprašius, atskirus transporto priemonių arba įtaisų pavyzdžius.
                  
                              3.3.1.
                           
                           
                              Jeigu transporto priemonės konstrukcijos ir sudedamosios dalys, susijusios su priekine apsauga nuo palindimo, yra sumontuotos iš esmės simetriškai jos išilginės vidurio linijos atžvilgiu, bandymai taškuose P1 ir P2 atliekami tik vienoje pusėje.
                           
                        
                              3.3.2.
                           
                           
                              Atliekant bandymą, jėgos poveikis turi būti kuo greitesnis; įtaisas arba transporto priemonė turi atlaikyti tolesniuose skirsniuose nustatytas jėgas ne trumpiau kaip 0,2 sekundės.
                           
                        
                              3.3.3.
                           
                           
                              Paeiliui abu taškai P1 veikiami horizontalia jėga, lygia 50 proc. transporto priemonės arba atitinkamo (-ų) transporto priemonių tipo (-ų) didžiausio svorio, tačiau ne didesne kaip 80 x 103 N jėga.
                           
                        
                              3.3.4.
                           
                           
                              Paeiliui abu taškai P2 veikiami horizontalia jėga, lygia 100 proc. transporto priemonės arba atitinkamo (-ų) transporto priemonių tipo (-ų) didžiausio svorio, tačiau ne didesne kaip 160 x 103 N jėga. Jeigu įtaisas nėra ištisinis, o jo skerspjūvis tarp dviejų taškų P2 yra mažesnis, bandymai toliau atliekami tašką P3 horizontalia jėga veikiant taip pat, kaip taškus P1.
                           
                        
            
                  3.4.
               
               
                  Registruojamas didžiausias horizontalus ir vertikalus kiekvieno bandymo taško poslinkis veikiant pirmiau minėtomis jėgomis; didžiausias poslinkis įrašomas į pranešimą.
               
            
                  3.5.
               
               
                  Kai atliekamas praktinis bandymas norint patikrinti atitiktį pirmiau minėtiems reikalavimams, turi būti laikomasi šių sąlygų:
                  
                              3.5.1.
                           
                           
                              jeigu paraiška pateikta pagal III dalį, PAPĮ (atskirai nepatvirtintas pagal I dalį) pritvirtinamas prie transporto priemonės važiuoklės šono dalių arba jas atitinkančių dalių arba konstrukcijos, kurių techninės charakteristikos, kaip įrodyta, yra lygiavertės.
                           
                        
                              3.5.2.
                           
                           
                              Nustatytos jėgos lygiagrečiai transporto priemonės vidurio išilginei plokštumai perduodamos tinkamai sujungtomis (t. y. universaliaisiais lankstais) tvoklėmis, kurių paviršius ne aukštesnis kaip 250 mm (tikslų aukštį ir plotį nurodo gamintojas) ir ne platesnis kaip 400 mm, vertikalių briaunų kreivumo spindulys 5 ± 1 mm; paviršiaus centras turi paeiliui pataikyti į taškus P1, P2 ir P3.
                           
                        
            
   
      6 PRIEDAS
      
         Gamybos atitiktis ir kitos administracinės procedūros
      
      1.   GAMYBOS ATITIKTIS
      
                  1.1.
               
               
                  Pagal šią taisyklę patvirtinti PAPĮ ir transporto priemonės turi būti pagaminti taip, kad atitiktų šioje taisyklėje nustatytus tipo patvirtinimo reikalavimus.
               
            
                  1.2.
               
               
                  Siekiant patikrinti, ar laikomasi 1.1 skirsnio reikalavimų, turi būti taikomos tinkamos gamybos kontrolės priemonės.
               
            
                  1.3.
               
               
                  Patvirtinimo savininkas pirmiausia turi:
                  
                              1.3.1.
                           
                           
                              užtikrinti, kad būtų parengtos veiksmingos transporto priemonės arba įtaiso kokybės kontrolės procedūros;
                           
                        
                              1.3.2.
                           
                           
                              turėti galimybę naudotis kontrolės įranga, būtina atitikčiai kiekvienam patvirtintam tipui patikrinti;
                           
                        
                              1.3.3.
                           
                           
                              registruoti bandymų rezultatų duomenis ir pridedamus dokumentus, kuriais tam tikrą laiką, suderintą su administravimo tarnyba, būtų galima naudotis;
                           
                        
                              1.3.4.
                           
                           
                              analizuoti kiekvienos rūšies bandymų rezultatus, siekiant patikrinti ir užtikrinti transporto priemonės arba įtaiso savybių pastovumą, pramoninei gamybai taikant tam tikrus leidžiamus nuokrypius;
                           
                        
                              1.3.5.
                           
                           
                              užtikrinti, kad būtų atliekamos pakankamos kiekvieno transporto priemonės arba įtaiso tipo patikros ir bandymai, susiję su sudedamųjų dalių, atliekančių PAP funkciją ir skirtų įrengti transporto priemonėje, matmenimis ir medžiagomis;
                           
                        
                              1.3.6.
                           
                           
                              užtikrinti, kad tuo atveju, jeigu atlikus tam tikrą pavyzdžių arba bandinių rinkinio bandymą nustatoma neatitiktis tipui, būtų atliekama papildoma atranka ir papildomas bandymas. Turi būti imamasi visų būtinų priemonių, kad būtų atkurta atitinkamos gamybos atitiktis.
                           
                        
            
                  1.4.
               
               
                  Patvirtinimą suteikusi kompetentinga institucija gali bet kada patikrinti kiekvieno gamybos padalinio taikomus kontrolės metodus.
                  
                              1.4.1.
                           
                           
                              Per kiekvieną patikrinimą apsilankiusiam inspektoriui pateikiami bandymų žurnalai ir gamybos tyrimų duomenys.
                           
                        
                              1.4.2.
                           
                           
                              Inspektorius gali atsitiktine tvarka pasirinkti pavyzdžius, kurie bus išbandyti gamintojo laboratorijoje. Mažiausias pavyzdžių kiekis gali būti nustatomas atsižvelgiant į paties gamintojo atliktų patikrų rezultatus.
                           
                        
                              1.4.3.
                           
                           
                              Nustatęs, kad kokybės lygis nepakankamas arba kad būtina patikrinti bandymų, atliktų taikant 1.4.2 skirsnį, pagrįstumą, inspektorius gali parinkti pavyzdžius, kurie bus perduoti techninei tarnybai, atlikusiai tipo patvirtinimo bandymus.
                           
                        
                              1.4.4.
                           
                           
                              Kompetentinga institucija gali atlikti bet kurį šioje taisyklėje nustatytą bandymą.
                           
                        
                              1.4.5.
                           
                           
                              Paprastai kompetentingos institucijos sankcionuoti patikrinimai atliekami kas dvejus metus. Kompetentinga institucija, per kurį nors apsilankymą gavusi neigiamų rezultatų, turi užtikrinti, kad kuo greičiau būtų imtasi visų reikiamų priemonių gamybos atitikčiai atkurti.
                           
                        
            2.   BAUDOS UŽ GAMYBOS NEATITIKTĮ
      
                  2.1.
               
               
                  Jeigu nesilaikoma pirmiau nustatytų reikalavimų arba jeigu apsauginis įtaisas neišlaiko šioje taisyklėje nustatytų bandymų, PAPĮ arba transporto priemonių tipui pagal šią taisyklę suteiktas patvirtinimas gali būti panaikintas.
               
            
                  2.2.
               
               
                  Jeigu šią taisyklę taikanti susitariančioji šalis panaikina patvirtinimą, kurį anksčiau buvo suteikusi, ji apie tai nedelsdama praneša kitoms šią taisyklę taikančioms susitariančiosioms šalims naudodama šios taisyklės 1, 2 arba 3 priede pateikto pavyzdžio pranešimo blanką.
               
            3.   PATVIRTINIMO PAKEITIMAS IR IŠPLĖTIMAS
      
                  3.1.
               
               
                  Apie kiekvieną PAPĮ arba transporto priemonės tipo pakeitimą pranešama administravimo padaliniui, suteikusiam tipo patvirtinimą. Tuomet šis padalinys gali:
                  
                              3.1.1.
                           
                           
                              nuspręsti, kad atlikti pakeitimai veikiausiai neturės pastebimo neigiamo poveikio ir kad PAPĮ arba transporto priemonė vis dar atitinka reikalavimus; arba
                           
                        
                              3.1.2.
                           
                           
                              pareikalauti, kad už bandymus atsakinga techninė tarnyba pateiktų papildomą bandymų ataskaitą.
                           
                        
            
                  3.2.
               
               
                  Apie patvirtinimą arba atsisakymą suteikti patvirtinimą, nurodant pakeitimus, pranešama šią taisyklę taikančioms Susitarimo šalims naudojant šios taisyklės 1, 2 arba 3 priede pateikto pavyzdžio blanką.
               
            
                  3.3.
               
               
                  Patvirtinimą išplečianti kompetentinga institucija kiekvienam tokiam išplėtimui suteikia serijos numerį ir apie tai praneša šią taisyklę taikančioms 1958 m. Susitarimo šalims naudodama šios taisyklės 1, 2 arba 3 priede pateikto pavyzdžio pranešimo blanką.
               
            4.   VISIŠKAS GAMYBOS NUTRAUKIMAS
      Jeigu patvirtinimo savininkas visiškai nutraukia pagal šią taisyklę patvirtinto tipo PAPĮ arba transporto priemonių PAP gamybą, jis apie tai praneša patvirtinimą suteikusiai institucijai. Tokį pranešimą gavusi institucija apie tai informuoja kitas šią taisyklę taikančias 1958 m. Susitarimo šalis naudodama šios taisyklės 1, 2 arba 3 priede pateikto pavyzdžio blanką.
      5.   UŽ PATVIRTINIMO BANDYMUS ATSAKINGŲ TECHNINIŲ TARNYBŲ IR ADMINISTRAVIMO PADALINIŲ PAVADINIMAI IR ADRESAI
      Šią taisyklę taikančios 1958 m. Susitarimo šalys Jungtinių Tautų Sekretoriatui praneša už patvirtinimo bandymus atsakingų techninių tarnybų ir patvirtinimus suteikiančių administravimo padalinių, kuriems siunčiamos kitose šalyse išduoti pranešimų dėl patvirtinimo, patvirtinimo išplėtimo, atsisakymo suteikti patvirtinimą, patvirtinimo panaikinimo arba visiško gamybos nutraukimo blankai, pavadinimus ir adresus.